"ترور تشکیلاتی پ.کا.کا/ی.پ.گ-نین "سوریه دموکراتیک شوراسی"نین بیر قروپ عضوونون روسیایا دعوت ائدیلمه‌سی، اورادا رسمی اولا‌راق، یوکسک سویه‌ده قبول ائدیلمه‌سیندن چوخ ناراحاتیق".
بو باره‌ده تورکیه خاریجی ایشلر ناظیرلیگی‌نین پ.کا.کا/ی.پ.گ-نین "سوریه دموکراتیک شوراسی" عضو‌لری‌نین روسیایا سفریله باغلی آچیقلاماسیندا بیلدیریلیب.
قئید اولونوب کی، پ.کا.کا/ی.پ.گ ترورچولار و بولوجولره حیمایچی‌لیک ائدن، سوریه-نین اراضی بوتؤو‌لوگونو تهلوکه آلتیندا آلان، سوریه-نین قونشولاری‌نین، خصوصیله تورکیه-‌نین میللی تهلوکه‌سیزلیگینی تهدید ائدن بیر ترور تشکیلاتی‌دیر: “روسیانین بو آدیم سوریه-نین اراضی بوتؤو‌لوگو ایله علاقه‌دار قبول اولونان آستانا پروتوکولونون پرینسیپ‌لرینه ضیددیر. اصلینده آستانا پروتوکولونو قبول ائدن اؤلکه‌لرین 25 آوقوست 2020-جی ایلده ژنو-ده کئچیردیگی توپلانتی‌داکی اورتاق آچیقلاماسیندا قانون‌سوز، بولوجو بیرلشمه‌لرین فعالیتی علیهینه اورتاق موضعی بیلدیریلیب.
روسیا فدراسیونو آستانا پروتوکولو و بو فورمات‌لی گؤروش‌لرده گؤتوردوگو عهده لیکلره اویغون حرکت ائتمه‌سینی، پ.کا.کا/ی.پ.گ-یه باغلی تشکیلات‌لارا خیدمت ائده‌جک آدیم‌لاردان چکینمه‌سینی گؤزلییریک”.
آچیقلامادا بیلدیریلیب کی، حاضیردا مسکو-دا سیاسی مصلحت لشمه‌لر آپاران تورکیه خاریجی ایشلر ناظیری‌نین معاوینی سدات اؤنالین رهبرلیک ائتدیگی نماینده هئیتی اورادا مسئله ایله باغلی موضعینی اورتایا قویا‌جاق.
